**Paralympiakomitean matkustusohjesääntö 2024**

Paralympiakomitean matkalaskut ja palkkiolaskut tehdään Visma M2 -ohjelmalla. Matkalaskut tulee tehdä viimeistään 2 kuukauden sisällä matkustusajankohdasta, ja edellisvuoden osalta 15.1. mennessä. Myöhässä lähetettyjä matkalaskuja ei makseta.

Matkalasku tulee täyttää huolellisesti. Tapahtuman nimi ja matkustajan rooli tapahtumassa täytyy merkitä laskuun. Matkan alku- ja loppuaika tulee ilmoittaa tarkasti.

Matkalaskuun tulee liittää kuitit ja muu tarvittava tieto kulujen korvaamiseksi.

Matkat tehdään Paralympiakomitean toiminta- ja taloussuunnitelman mukaisesti.

**MATKUSTUS**

Suosimme julkisen liikenteen käyttöä. Matkat korvataan pääsääntöisesti halvimman julkisen (linja-auto, juna) matkustustavan mukaan. Omaa autoa voi käyttää matkustamiseen, kun korvaus otetaan halvimman mukaisesti. Auton käytöstä maksetaan kilometrikorvaukset, jos auton käyttö on halvin matkustustapa tai jos käyttö on liikenneyhteyksien, apuvälineiden tai varusteiden kuljetuksen tms. syyn vuoksi välttämätöntä. Oman auton tai taksin käytöstä maksettavasta korvauksesta päättää viime kädessä matkalaskun hyväksyjä, matkustajan antaman selvityksen perusteella.

Lentomatkustus tulee hyväksyttää etukäteen, ja on pyrittävä löytämään edullisin reitti ja vaihtoehto. Työmatkoista kertyneet mahdolliset bonusedut tulee käyttää työmatkoihin, ei yksityismatkoihin.

Hotellimajoitus tulee sopia etukäteen. Aiheelliset majoituskulut korvataan.

**Kilometrikorvaukset vuonna 2024**

Palkkaa tai palkkiota saavien valmentajien (toimijoiden) kilometrikorvaus on Verohallinnon päätöksen mukaan kilometrikorvauksen perussumma 0,57 €.

Luottamustoimisten kilometrikorvaus on 0,57 €.

Tuomareiden kilometrikorvaus on 0,35 €

*Pääsääntöisesti verovapaita matkakustannusten korvauksia voidaan maksaa vain palkansaajalle. Kustannusten korvausten verovapaus on TVL 71 §:n 3 momentissa laajennettu koskemaan yleishyödylliseltä yhteisöltä ja 1.1.2019 alkaen julkisyhteisöltä niiden toimeksiannosta tehdyistä matkoista saatuja matkakustannusten korvauksia, jos korvauksen saaja ei ole työsuhteessa maksajaan tai ei muuten saa palkkaa työstä, johon matka liittyy. Verovapaita matkakustannusten korvauksia voidaan maksaa vain näiden tahojen lukuun vapaaehtoistyötä tekeville (vapaaehtoistyöstä katso luku 1.4). Ainoa poikkeus tähän ovat kilpailutuomarit, joille voidaan myös maksaa verovapaita matkakustannuksen korvauksia TVL 71 §:n 3 momentin mukaisesti (katso tarkemmin luku 6.1.3).*

Muiden vapaaehtoistoimijoiden kilometrikorvaus on Verohallinnon suosituksen mukaan 0,30 €

Lähde:

<https://www.vero.fi/syventavat-vero-ohjeet/ohje-hakusivu/48059/yleishy%C3%B6dyllisten-yhteis%C3%B6jen-ja-julkisyhteis%C3%B6jen-vapaaehtoistoiminnan-ennakkoperint%C3%A4kysymykset3/>